FootJuniors.ch - Fraisier B - Champel (08.10)/IMG 8182
Nom du fichier: IMG_8182.JPG Kuruman onder kwarantyn vir perdesiekte | Landbou
Landbou / Nuus / Kuruman onder kwarantyn vir perdesiekte
Pronkperd, ter illustrasie. Foto: Johan Norval
Kuruman onder kwarantyn vir perdesiekte
ŉ Moontlike geval van perdesiekte is by Kuruman aangemeld.
’n Gebied van 30 km rondom die Noord-Kaapse dorp Kuruman is onder kwarantyn nadat ŉ moontlike geval van perdesiekte daar aangemeld is.
Dit beteken dat perde of donkies nie in- of uit die gebied beweeg mag word nie tot verdere kennisgewing.
Mnr. Phemelo Manankong, kommunikasiebeampte van die Noord-Kaapse departement van landbou, grondhervorming en landelike ontwikkeling, sê die departement se veeartsenydiens het monsters by drie perde geneem en na die Onderstepoort-laboratorium gestuur om getoets te word.
Uitslag van die toets
“As die uitslag van die toets negatief is, sal die veeartsenydiens die kwarantyn ophef. As die uitslag positief is, sal die kwarantyn vir 60 dae nadat die laaste perd van die siekte gevrek het, geld.”
Perdesiekte word veroorsaak deur ’n virus wat deur muggies oorgedra word. Simptome by perde sluit in asemhalingsprobleme, ’n geswolle hoof, skuim by die neus en skielike vrekte.
Manankong sê die departement se raad aan perde-eienaars is om te verhoed dat muggies die perde steek, en, hul perde jaarliks in te ent teen die siekte. “Dis raadsaam om perde tussen Julie en September in te ent en sodoende te help dat hulle immuniteit opbou voordat muggies in die lente aktief word.”
* Lees ook: Beweging van perde tydens perdesiekte-uitbreek
Afrika-perdesiekte in Bloemfontein
Die voorkoms van AHS in Bloemfontein sal nie die nasionale Saalperdskou in die w[…]
Pasop vir Afrika-perdesiekte!
Met Afrika-perdesiekte wat tipies dié tyd van die jaar voorkom en reeds in die […]
Perdesiekte versprei verder in Wes-Kaap
Afrika-perdesiekte het verder in die Wes-Kaap versprei.